OpenLLM-France/wikimedia huggingface dataset:
# Anselmo Lorenzo

Anselmo Lorenzo Asperilla (Toledo, 1841eko apirilaren 21a - Bartzelona, 1914ko azaroaren 30a) espainiar anarkosindikalista eta idazlea izan zen. Madrilen hasi zen lanean hamaika urte zituela, tipografo gisa, eta gazterik hasi zen Lehenengo Internazionalarekin harremanetan. 1870eko zapalkuntzaren ondorioz, Portugalera jo eta estatu hartako lehen talde anarkistak eratu zituen. 1871ko irailean parte hartu zuen Internazionalaren bileran Londresen, eta, haien miresle zen arren, ez zituen han zeuden Marxen eta Engelsen ideiak onartu. Espainiako langile-mugimenduko buru izan zen 1874tik aurrera, eta Bartzelonan 1889an preso hartu zuten, atentatu baten ondoren. Parisera bidali zuten Montjuicheko auziaren ondoren eta, hango intelektual ezkertiarren artean egon ondoren, Bartzelonara itzuli zen berriro. 1902an kartzelara eraman zuten, urte hartako greba orokorraren antolatzaile zelakoan, eta Kataluniako mugimendu anarkosindikalistako buru izan zen heriotza arte. Idatzi politikoak, literatura-obrak eta autobiografia bat idatzi zituen.

## Fundación Anselmo Lorenzo

CNT sindikatuak 1990 urtean Fundación Anselmo Lorenzo iraskundea (FAL akronimoarekin ezagututa) sortu zuen, Madrilen, idei libertarioak zabaltzeko asmoz eta higikunde libertarioaren oroimen historikoa mantentzeko.

## Lanak

* Fuera política (1886)
* Acracia o república (1886)
* Biografía de Pedro Kropotkin (1893)
* Sinopsis ortográfica a la tipografía española. Reglas para el uso de las letras dudosas y de los acentos. Barcelona, Tip. La Académica, Serra Hermanos y Russell, 1900.
* Criterio libertario (1903)
* Vía libre. El trabajador. Su ideal emancipador. Desviaciones políticas y económicas. J. Mir y Mirren sarrera eta Tarrida del Mármolen hitzaurrea. Barcelona: Ed. F. Granada y Cía. Barcelona, 1905.
* El pueblo (estudio libertario) Valencia: F. Sempere y Compañía Editores, S.A. (Kropotkinen sarrera, 1907).
* Solidaridad (1909)
* La Anarquía Traficante (1911)
* Contra La Ignorancia (1913)
* El proletariado militante, 2 vols. (1901, vol. 1-1923, vol. 2). Muy reimpreso.
* El Sindicalismo Barcelona: "Tierra y Libertad," ca. 1930s.
* El Banquete de la vida. (Con un Esbozo Biográfico de Anselmo Lorenzo por Manel Aisa) Barcelona: Ed. Sintra, 2006.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo-estekak

* (Gaztelaniaz) Fundación Anselmo Lorenzo
* Datuak: Q174770
* Multimedia: Anselmo Lorenzo / Q174770
# Anselmo Ginea

Anselmo Ginea Ugalde (Abando —gaur egun Bilbo—, Bizkaia, 1854ko apirilaren 1a - Bilbo, Bizkaia, 1906ko ekainaren 10a) margolaria izan zen.
Federico Madrazorekin Madrilen hasi ondoren, Parisera joan zen ikastera. Ignacio Zuloaga eta Manuel Losadarekin batera Bilboko Kurding Club eratu zuen. Pintura lanez gainera, eraikuntza publiko eta etxe asko dekoratu zituen. Sari ugari jaso zuen parte hartu zuen nazioarteko erakusketetan.

## Lan nabarmenduak

* Autorretrato (1875).
* Aurresku -akuarela-, Arabako Arte Ederretako Museoan.
* Jugadores de mus (1881).
* Jaun Zuria jurando defender la independencia de Bizkaia (1882), Gernikako Batzarretxean.
* La Tarantela (1884), Bilboko Arte Ederren Museoan.
* Pescadora (1888).
* A la sirga en el muelle.
* Arratianos (1896).
* ¡Cristiano! (1897). Bilboko Arte Ederren Museoan.
* Responso (1898), Kataluniako Arte Museo Nazionalean.
* Alegoría de Bizkaia (1900), beiratea Bizkaiko Foru Aldundiaren jauregian.
* Puente de Roma (1904), Bilboko Arte Ederren Museoan.
* Recuerdos de Capri.
* El matrimonio de un faraón.

## Galeria

* Jugadores de mus, 1881
* ¡Cristiano!, 1897 (Bilboko Arte Ederren Museoa [Xehetasuna])
* Puente de Roma, 1904 (Bilboko Arte Eder Museoa)
* Beiratea Ibaigane jauregiaren barnealdean.

## Erreferentziak

* ↑ Auñamendi Eusko Entziklopedia. Anselmo Guinea y Ugalde. .

## Bibliografia

* Arenaza Urrutia, José María, Anselmo Guinea, un pintor para la modernidad, Bilbo, BBK, 2006. ISBN 978-84-8056-236-2
* Lertxundi Galiana, Mikel, "Anselmo Guinea 1855-1906): Los orígenes de la modernidad en la pintura vasca". [Cat. exp.], Bilbo, Bilboko Arte Ederren Museoa, 2012.
* Lertxundi Galiana, Mikel. "Anselmo Guinea (1855-1906): Las ilustraciones de un chimbo", Bilbo, BBK, 2012.
* Viar, Javier, Bilbao en el arte (2. liburukia), Bilbo, 2000. ISBN 84-8056-192-0
* Datuak: Q3755498
* Multimedia: Anselmo Guinea / Q3755498
# Anselmo Luccakoa

Anselmo Luccakoa izenarekin honako artikuluak topa daitezke:
* Luccako apezpikua izan zen Anselmo da Baggio, ondoren Alexandro II.a aita santua izango zena.
* Anselmo Luccakoa gaztea, santua, kardinal nepotea eta aurrekoaren iloba.
# Althausita

Althausita mineral bat da.

## Ezaugarriak

Althausita elementu kimiko mineralaren formula kimikoa hau da: Mg₄(PO₄)₂(OH,O)(F,☐). Sistema ortorronbikoaren arabera sortzen ditu kristalak.

## Erreferentziak

* 1 2 (Ingelesez) «Althausit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q3613187
* Multimedia: Althausite / Q3613187
# Althegnenberg

Althegnenberg Alemaniako udalerria da. Bavariako estatuan kokatuta dago, [[Fürstenfeldbruck (barrutia)|Fürstenfeldbruck]] barrutian. 2014an 1.855 biztanle zituen 16,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q440661
* Multimedia: Althegnenberg / Q440661
# Altheim (Alb)

    Beste esanahi batzuen berri izateko, ikus: «Altheim»
Altheim Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 1.733 biztanle zituen 25,78 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q274658
* Multimedia: Altheim (Alb) / Q274658
# Altes Museum

Altes Museuma, Karl Friedrich Schinkel arkitekto alemaniarrak diseinatutako neoklasizismoko eraikin bat da. Honen eraikuntza, 1828an amaitu zen. "Museuminsel" edo Museoen uhartean dago, Berlinen, eta hiriko estatu museoen antigoaleko gauzen bilduma hartzen du. 2005etik, 2009an aurreikusitako amaierararte, bertan dago "Ägyptische Museum" edo museo egiptologikoaren erakusketa.
Eraikina, neoklasizismoaren adibide garrantzitsuenetakotzat hartzen da. 1822 eta 1823 bitartean diseinatua izan zen, baina, bere eraikuntza, 1825 arte ezin izan zen hasi. 1828an amaitua izan ondoren, museo bezala inauguratua izan zen 1830ean. Museo bezala diseinaturiko munduko lehen museoa da. Eraikinak, 87 metroko luzera eta 57ko zabalera du. Teilatu lauko gorputz kubiko bat du. Erakusketa gelak, bi barne patioren inguruan bildurik daude. Bere inguruetan, gaur egun, Neues Museuma (Museo berria) eta Pergamoko Museoa ("Pergamonmuseum") daude.

## Kanpo estekak

* Altes museoa (Alemanez) (Ingelesez)
* Datuak: Q156722
* Multimedia: Altes Museum (Berlin) / Q156722
# Altfraunhofen

Altfraunhofen Alemaniako udalerria da. Bavariako estatuan kokatuta dago, [[Landshut (barrutia)|Landshut]] barrutian. 2014an 2.163 biztanle zituen 24,29 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q264385
* Multimedia: Altfraunhofen / Q264385
# Altheim (Ehingen)

    Beste esanahi batzuen berri izateko, ikus: «Altheim»
Altheim Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 597 biztanle zituen 7,79 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q440742
* Multimedia: Altheim (bei Ehingen) / Q440742
# Altha (Florida)

Altha Floridako herri bat da. Calhoun konderrian kokatua dago. 2010ean 538 biztanle zituen, 3,8 kilometro koadrotan banatuta.

## Ikus, gainera

* Calhoun konderria

## Kanpo estekak

* Datuak: Q440374
* Multimedia: Altha, Florida / Q440374
# Altheim (Biberach)

    Beste esanahi batzuen berri izateko, ikus: «Altheim»
Altheim Alemaniako udalerria da. Baden-Württemberg estatuan kokatuta dago, [[Biberach (barrutia)|Biberach]] barrutian. 2014an 2.129 biztanle zituen 23,74 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q274962
* Multimedia: Altheim (bei Riedlingen) / Q274962
# Antonio Rossellino

Antonio Rossellino (Settignano, Florentzia, 1427 - Florentzia, 1479) italiar eskultorea izan zen, Bernardo Rossellinoren anaia.

## Bizitza

Bere garaiko erretratugile ospetsuenetakoa izan zen. Estilo gozoaren jarraitzaile guztiak bezala, formen edertasuna zuen kezka nagusia, baina zenbait lanetan naturalismoa bilatu zuen, Giovanni Chelliniren bustoan esaterako. Bere obretan erretratatutako pertsonaien izaera nabarmendu zuen aurpegiko keinuen eta ezaugarrien bidez, eta antzinako erretratuen tankerako lanak ematen zuten arren, nolabait idealizatuta ageri dira ezaugarri batzuk.
Portugal kardinalaren kapera egin zuen San Miniato al Monte basilikan, Florentziako artearen maisulana. Harenak dira, halaber, Napolin egindako Artzainei deia eta Ama Birjinaren behe-erliebeak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q256079
* Multimedia: Antonio Rossellino / Q256079
# Antonio Recalcati

Antonio Recalcati (Bresso, 1938ko maiatzaren 2a - Milan, 2022ko abenduaren 6a) italiar marrazkilaria izan zen. Recalcatiren ametsa kantari izatea zen, baina marrazkigintzaren bidea hartu zuen. Bakarkako lehenengo erakusketa hemeretzi urte zituela egin zuen. 1959tik aurrera espresionismo abstraktutik harantzago aurkitu zuen Recalcatik bere bidea; egiantzekotasun handiko pintura landu zuen. 1961ean, Anti-Procès 3 erakusketara gonbidatu zuten eta han Talde lan antifaxista lanean parte hartu zuen, poliziak harrapatu eta inoiz erakutsi ez zuena. Recalcatiren arrastoak, 1960-1962 lana Alain Jouffroyren liburu baten oinarri izan zen, zeinetan esaten baita pintura gizakiaren irudira mugatzen dela Recalcatiren lanetan. 1963an, La Nuova Figurazione erakusketan parte hartu zuen Florentziako Strozzi jauregian, eta 1964an, Pop art, Nouveau Réalisme, Nouvelle Figuration erakusketak egin zituen Berlin, Viena eta Bruselako Arte Modernoko museoetan, hurrenez hurren.
Recalcati Milanen eta Parisen bizi izan zen. Parisen Gille Aillaud eta Eduardo Arroyo ezagutu zituen eta haiekin talde-lanak egiten hasi zen: Une Passion dans le désert (Grina basamortuan) eta Vivre et laisser mourir (1965, Bizi eta hiltzen utzi). Azken horrek eskandalua sortu zuen, bortizkeriaz egiten zuelako Marcel Duchampen handitasunaren mitoaren kontra. Recalcati 1960ko hamarraldiko iraultza estetikoaren irudi nagusietako bat bihurtu zen. 1966an, Gérard Fromanger ezagutu zuen eta hura izan zuen aldeko sutsuena Parisen. 1967an, Kubako gobernuak Maiatzeko Aretoko margolariekin batera gonbidatu zuen, eta mural handi batean parte hartu zuen Habanan. 1963. urteaz geroztik gurutze batekin hautsitako paisaiak, Paris eta New York gogora ekartzen zuten irudiak, egin zituen batez ere. 1968ko Maiatzeko gertaerek eragin handia izan zuten Recalcatirengan. Milanera joan zen bere sail autobiografikoa egitera, 1962-1972. New Yorkera 1970ean egin zuen lehenengo bidaia, eta bidaia horretan oinarrituta osatu zuen Barnealde amerikarrak saila. 1977an hainbat lan erakutsi zituen Georges-Pompidou zentroan, Gillotina eta pintura gaiaren ingurukoak. 1981ean, New Yorkera joan zen berriz ere, eta han beltzak eta puertorricarrak marraztu zituen. 1986an, Milanen hartu zuen bizitokia. 1989an, Estampes et Révolution, 200 ans après erakusketan parte hartu zuen Parisen, eta han La Mort de Marat (Maraten heriotza) lana aurkeztu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2857416
* Multimedia: Antonio Recalcati / Q2857416
# Antonio Rueda Sánchez-Malo

Antonio Rueda Sánchez-Malo (Iruñea, 1911ko maiatzaren 7a - Madril, 1975eko otsailaren 24a) nafar fiskal eta politikaria izan zen, frankismo garaian nabarmendu zena. Almería (1945-1946), Cáceres (1946-1956), Araba (1956-1961), Nafarroa (1961-1962) eta Valentziako (1962-1973) gobernadore zibila izan zen.
Tirso Rueda Marín artilleria-koronelaren eta Josefa Sánchez-Maloren semea, 1935ean Fiskaltzan sartu eta Lugora bidali zuten. Gerra Zibila piztean matxinoen alde egin zuen, hasieran artillerian eta gero Gorputz Juridiko Militarrean. Gerra ondoren, politikari ekin zion.

## Erreferentziak

* ↑ Ponce Alberca, Julio (2016). Los gobernadores civiles en el primer franquismo. Universidad de Sevilla
* Datuak: Q51306085
* Multimedia: Antonio Rueda Sánchez-Malo / Q51306085
# Antonio Ruiz-Cabal

Antonio Ruiz-Cabal Rodríguez (Villamartín, 1835eko urriaren 4a-Sevilla, 1908ko azaroaren 14a) andaluziar elizgizona izan zen.
Sevillan teologia eta zuzenbidea ikasi ondoren, katedraleko kalonje bilakatu zen. 1886an Iruñeko apezpiku izendatu zuten. Ez zen nafarren gustukoa. 1889an El Porvenir Navarro debekatu zuen. Diabetesak jota, apezpikutza utzi zuen..

## Erreferentziak

* ↑ Gran Enciclopedia de Navarra

## Kanpo estekak

* Datuak: Q64733163
# Antonio Ricaurte

Antonio Ricaurte Lozano (Villa de Leyva, 1786ko uztailaren 10a - San Mateo, 1814ko martxoaren 25a) Granada Berriko Probintzia Batuen Armadako ofiziala izan zen eta, kapitain mailarekin, independentzia gerretan jardun zuen, gaur egun Kolonbia eta Venezuelako errepublikak osatzen dituzten lurraldeetan.
* Datuak: Q2857422
* Multimedia: Antonio Ricaurte / Q2857422
# Antonio Rivera Blanco

Antonio Rivera Blanco (Miranda Ebro, 1960 - ) VIII. legegintzaldiko PSE-EEko eusko legebiltzarkidea da. 1997 eta 2004 bitartean Euskal Herriko Unibertsitateko Arabako campuseko errektoreordea izan zen. Izan ere, unibertsitateko katedraduna da, Historia garikidean doktorea baita.
* Datuak: Q12253668
* Multimedia: Antonio Rivera Blanco / Q12253668
# Antonio Rosón Pérez

Antonio Rosón Pérez (Becerreá, Lugo, 1911ko ekainaren 8a - Lugo, 1986ko apirilaren 24a) Galiziako Xuntaren lehenengo presidentea (1978-79) jardun zuen abokatu galiziarra izan zen.
Valladolideko Unibertsitatean Zuzenbidea ikasi zuen, eta geroagoko ibilbide politikoa UCDrekin egin zuen. Alderdi berekoa izan zen Xosé Quiroga Suárezek ordezkatu zuen Xuntako presidentetzan.
* Datuak: Q3326816
* Multimedia: Antonio Rosón / Q3326816
# Anortita

Anortita mineral bat da.

## Ezaugarriak

Anortita elementu kimiko mineralaren formula kimikoa hau da: CaAl₂Si₂O₈. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Anorthit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q244994
* Multimedia: Anorthite / Q244994
# Anortominasragrita

Anorthominasragrita sulfato motako minerala da eta minasragrite taldearen kidea da.

## Ezaugarriak

Anorthominasragrita sulfato mineralaren formula kimikoa hau da: ${\ce {(V4+O)(SO4) * 5H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 1 da.

## Erreferentziak

* 1 2 (Ingelesez) «Anorthominasragrite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3618236
# Anos

Anos Frantziako Pirinio Atlantikoak departamenduan dagoen udalerria da.

## Ikus, gainera

* Pirinio Atlantikoak departamenduko udalerrien zerrenda

## Kanpo estekak

* Datuak: Q928406
* Multimedia: Anos / Q928406
# Anorien

Anorien ("Eguzkiaren Lurraldea" sindarinez), Tolkienen legendariumeko fikziozko toki bat da. Ered Nimraisetik iparraldera eta Anduin ibaiaren mendebaldean zegoen Gondorreko eskualde bat da. Iparraldean eta mendebaldean, Rohanekin, Meringeko Korrontea eta Onodlo ibaiarekin muga egiten du.
Anorienen, gerra garaian pizten ziren zenbait sutzar zeuden, mendien tontorrean, baita Druadaneko Basoa ere, Gizaki Basatien bizilekua. Anorienetik igaro ziren Gandalf eta Pippin, zaldiz, bizkor, Minas Tiritherantz, eta Anorienetik igaro zen Rohirrimen armada, Gondorri, Pelennorreko Zelaietako guduan laguntzeko.
# Anorpimente

Anorpimente sulfuroen klaseko mineral bat da. Sistema trikilinikoan kristaltzen delako dauka izen hori (anortikoa) eta orpimentearekin duen harremanarengatik.

## Ezaugarriak

Anorpimente mineralaren formula kimikoa hau da: ${\ce {As2S3}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 1,5 da.

## Eraketa eta meatokiak

Mineral hidrotermal bat da, tenperatura oso baxuan sortzen dena. Dufrenoysita, moskovita, orpimente, pirita eta errealgarrarkein lotuta agertu da. Momentuz Peruko Castrovirreyna probintziako Palomo meatzean baino ez da aurkitu.

## Erreferentziak

* 1 2 (Ingelesez) «Anorpiment: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q19799621
* Multimedia: Anorpiment / Q19799621
# Anorthosis Famagusta FC

Anorthosis Famagusta FC (grekeraz Ανόρθωσις Αμμοχώστου, "Anorthosis Ammochostou") Zipreko futbol talde onenetakoa da, Famagusta hirikoa, baina Turkiak 1974an Zipreren iparraldea inbaditu zuenetik Larnakan du egoitza. 13 aldiz irabazi du Zipreko futbol liga eta beste 14 aldiz Kopa.

## Historia

Zipreko futbol talde zaharrenetakoa da, 1911ean sortu baitzen. Greziar abertzaleek sortu zuten eta hasieran izaera politiko nabaria izan zuen.
Futbolari dagokionez bi sasoi on izan ditu. Lehenengoa 50. hamarkadan, 1950 eta 1964 artean 6 Liga eta 4 Kopa eskuratu baitzituen. Bigarrena 1995ko Liga eta Kopa garaipenarekin hasi zuen eta oraindik ere Zipreko talde indartsuenetakoa izaten jarraitzen du Nikosiako APOEL eta Omoniarekin batera.
Azken tituluak 2007ko Kopa eta Superkopa eta 2008ko Liga ditu.

## Palmaresa
### Zipren: 31

* Liga (13): 1950, 1957, 1958, 1960, 1962, 1963, 1995, 1997, 1998, 1999, 2000, 2005, 2008.
* Kopa (11): 1949, 1959, 1962, 1964, 1971, 1975, 1998, 2002, 2003, 2007, 2021.
* Zipreko Superkopa (7): 1962, 1964, 1995, 1998, 1999, 2000, 2007.

## Euskal taldeen aurkako partidak

Anorthosisek kanporaketa bakarra jokatu du euskal taldeen aurka:
| Denboraldia | Txapelketa | Fasea | Etxekoa | Emaitza | Kanpokoa |
| 1994-95 | UEFA Kopa | 1. itzulia | Anorthosis Athletic | 2-0 3-0 | Athletic Anorthosis |

## Kanpo estekak

* (Grezieraz)(Ingelesez) webgunea
* Datuak: Q141688
* Multimedia: Anorthosis Famagusta FC / Q141688
# Apel·les Fenosa

Apel·les Fenosa (Bartzelona, 1899ko maiatzaren 16a - Paris, 1988ko martxoaren 25a) katalan eskultore ospetsua izan zen.
Aitak jarri zion Apel·les izena, biziki miresten zuen Mestres poetaren omenez. Aitak beirategi batean egiten zuen lan, eta berak oso gazterik izan zuen materialen manipulazioa ezagutzeko eta gozatzeko aukera. Hamahiru urte baino ez zituela, artista eta eskultore izan nahi zuela erabaki zuen. Casanovas eskultorearen lantegian ikasi zuen, eta garai berean Antoni Gaudí ezagutu zuen. 1921ean Parisera alde egin zuen bere burua kontzientzia eragozletzat hartuta. Lehen erakusketa Percier galerian egin zuen 1924an, Max Jacoben eta Jules Supervielleren babesarekin. Veneziako 1936ko erakusketan Espainiaren ordezkari izan zen, baina laster alde egin behar izan zuen berriz Parisera. Han Jean Cocteau, Henri Michaux, Ponge, Paul Éluard eta Colette ezagutu zituen, eta haien adiskide egin zen.

## Obra

Lanen artean ditu: Trois Grâces (1944, Hiru Graziak), Ophélie (1951), Métamorphose des sSurs de Phaéton (1950, Phaetonen arreben metamorfosia) eta Volute (1967, Kiribila).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2331111
* Multimedia: Apel·les Fenosa / Q2331111
# Apel·les Mestres i Oñós

Apel·les Mestres i Oñós (Bartzelona, 1854ko urriaren 29a - ib., 1936ko uztailaren 19a) kataluniar marrazkigilea eta idazlea izan zen. Modernisten aitzindaria dela esaten da. Arte-lana orokorra zela zioen, eta ondorioz genero bakoitzaren independentziaren kontra agertu zen. 40.000tik gora diren haren marrazkietan naturalismoaren eragina da ezaugarri nagusia. Olerkiak ere idatzi zituen (Avant!, Cançons íntimes), antzerki-lanak (La nit de Reis), kontakizunak (Tradicions catalans). Karikatura politikoa ere landu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2858166
* Multimedia: Apel·les Mestres / Q2858166
# Apenburg-Winterfeld

Apenburg-Winterfeld Alemaniako udalerri bat da, Saxonia-Anhalt estatuan. Azken zentsuaren arabera 1.700 biztanle zituen, 59,31 kilometro koadroko azaleran.

## Kanpo estekak

* Datuak: Q618186
* Multimedia: Apenburg-Winterfeld / Q618186
# Apeninoetako zaldi

Apeninoetako zaldia, (italieraz: cavallo Appenninico), Italiako bertako zaldi arraza moderno bat da. Bere tamaina zein gainontzeko ezugarriengatik, Apeninoetako arraza zaldi tamainako arrazen sailkapen taldean kokatzen da.
Arraza Apeninoetako mendi multzoan hedatuta dago.
Lor-zaldi arina da, eta haragitarako erabiltzen da baita ere.

## Arrazaren historia

Arraza 1960ko hamarkadaren amaieran Vittorio Ortallik, bertako enpresaburu bat, Suitzatik ekarritako frantzes menditar zaldietatik dator. Apeninoetako zaldiak arrakasta izaten du lur menditsu eta pobre honetan, bertarako ingurura ederki egokitzen delako.

## Kanpo estekak

* Datuak: Q3620866
* Multimedia: Cavallo Appenninico / Q3620866
# Aperfield

Aperfield, Erresuma Batuko Londres hiriburuaren hego-ekialdean dagoen herrixka bat da, Bromley barrutian.

## Ikus gainera

* Londresko auzoen zerrenda
* Datuak: Q121614
* Multimedia: Aperfield / Q121614
# Apensen

Apensen Alemaniako udalerria da. Saxonia Beherea estatuan kokatuta dago, [[Stade barrutia|Stade]] barrutian. 2014an 3.707 biztanle zituen 20,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503857
* Multimedia: Apensen / Q503857
# Apen

Apen Alemaniako udalerria da. Saxonia Beherea estatuan dago, [[Ammerland barrutia|Ammerland]] barrutian. 2014an 11.077 biztanle zituen 76,82 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503471
* Multimedia: Apen / Q503471
# Aplowita

Aplowita sulfato motako minerala da eta rozenite taldearen kidea da.

## Ezaugarriak

Aplowita sulfato mineralaren formula kimikoa hau da: ${\ce {(Co,Mn,Ni)SO4 * 4H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3 da.

## Erreferentziak

* 1 2 (Ingelesez) «Aplowite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q3620639
* Multimedia: Aplowite / Q3620639